પ્રશ્ન એ થાય કે સ્માર્ટ વૉચ લોકો શા માટે લેશે? સ્માર્ટ ફૉન તો છે જ અને સ્માર્ટ ફૉન દિવસે ને દિવસે વધુ ને વધુ સ્માર્ટ થતા જાય છે. તો પછી પૈસા ખર્ચીને સ્માર્ટ વૉચ કોઈ શા માટે લે? તેનું કારણ તેના હિમાયતીઓ એ કહે છે કે તેમાં અલગ-અલગ ઍપ છે જે બહાર કામ કરતી વખતે, પ્રવાસ કરતી વખતે, કસરત કરતી વખતે ઉપયોગી નીવડે છે. દા.ત. તમારે ફૉટો પાડવો છે તો મોબાઇલ કાઢીને ફૉટો પાડવો પડે, પરંતુ સ્માર્ટ વૉચ પહેરી હોય તો તેના વડે તમે સરળતાથી ફૉટો પાડી શકો. અને હવે તો સ્માર્ટ વૉચ ઍન્ડ્રૉઇડ, વિન્ડૉઝ અને આઈઓએસ મંચ પર પણ પ્રાપ્ય છે. આમ, સ્માર્ટફૉનમાં જે ઑપરેટિંગ સિસ્ટમ છે તે સ્માર્ટ વૉચમાં પણ મળશે.